title: Futuro proximo
text: O futuro proximo (futur proche) ye un tiempo perifrastico en francés que se fa con o present d'o verbo semiauxiliar aller ("ir") seguiu d'un infinitivo y que indica una acción immediata en oracions en as que no se precisa o tiempo. Tamién se fa servir pa indicar cambios. Tiene un aspecto incoativo.
  
  A perifrasi temporal ir a + infinitivo de l'aragonés ye un equivalent d'este tiempo perifrastivo.
  
  Emplego 
  Tipicament indica accions immediatas:
  Je vais le faire avec la houe.
  El voi a fer con el ixato.
  Et je vais te dire pourquoi.
  E te voi a decir perqué.
  
  Si no bi ha una indicación d'o tiempo indica accions immediatas. Manimenos si bi ha un complemento de tiempo indica un futuro ya mes apartau d'o present, feito no documentau en a perifrasi equivalent de l'aragonés.
  Je vais rester en août.
  Yo me quedaré en agosto.
  
  Se prefiere o emplego d'o futur proximo respecto a lo futuro simple pa indicar cambios. 
  Nous allons avoir un autre fils.
  Imos a tener atro fillo.
  
  Se considera o futur proche como mes coloquial y o futuro simple d'indicativo como mes formal y d'uso preferent en a escritura. Atra diferencia d'uso con esta forma d'expresar o futuro con o verbo aller ye que o futuro simple se fa servir pa indicar as conseqüencias d'os cambios indicaus por o futur proche.
  
  Referencias
  
  Bibliografía 
   Gramática francesa. Larousse Editorial, S.A, 2000.
   Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
  
  Tiempos perifrasticos en francés